|  |  |
| --- | --- |
| Razdjel | 109 MINISTARSTVO PRAVOSUĐA I UPRAVE |
| Glava | 10980 OPĆINSKI SUDOVI |
| RKP i naziv proračunskog korisnika | 3847 OPĆINSKI SUD U DUBROVNIKU |
| Program | 2803 Vođenje sudskih postupaka |

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA OPĆINSKOG SUDA U DUBROVNIKU**

**ZA 2024. GODINU**

***OBRAZLOŽENJE OPĆEG DIJELA IZVRŠENJA FINANCIJSKOG PLANA***

Račun prihoda i rashoda sadrži prikaz prihoda i rashoda i iskazuje se prema proračunskim klasifikacijama u izvještajima:

• Izvještaj o prihodima i rashodima prema ekonomskoj klasifikaciji

• Izvještaj o prihodima i rashodima prema izvorima financiranja

• Izvještaj o rashodima prema funkcijskoj klasifikaciji

Izvještaj o prihodima i rashodima prema ekonomskoj klasifikaciji daje nam usporedbu ostvarenja/izvršenja promatrane godine u odnosu na prethodnu godinu kao i uvid u ostvarenje financijskog plana u odnosu na tekući plan.

Prihodi ostvareni na godišnjoj razini 2024. godine iznose 5.426.194,21 €, dok za isti period 2023. godine iznose 3.958.604,29 € , odnosno prihodi su povećani za 37,07 % od čega se glavnina odnosi na prihode iz nadležnog proračuna 671. Manji dio ostvaruje iz prihoda od pruženih usluga, što se odnosi na naknadu za kopiranje spisa, gdje je vidljivo smanjenje u odnosu na prethodno razdoblje.

Rashodi poslovanja izvršeni su u iznosu od 5.426,194,21 € što je 37,07 % povećanje u odnosu na prethodno razdoblje.

U tablici koja slijedi daje se pregled izvršenih rashoda poslovanja:

|  |  |  |  |  |  |
| --- | --- | --- | --- | --- | --- |
| Račun  | Opis  | Šifra | 2023 | 2024 | Indeks |
| 3 | RASHODI POSLOVANJA  | 3 | 3.827.997,92 | 5.257.433,07 | 137,34 |
| 31 | Rashodi za zaposlene | 31 | 3.034.415,18 | 3.911.413,85 | 128,90 |
| 32 | Materijalni rashodi | 32 | 790.599,54 | 1.342.790,08 | 169,84 |
| 34 | Financijski rashodi | 34 | 2.983,20 | 3.229,14 | 108,24 |
| 4 | RASHODI ZA NAB. NEFIN. IMOVINE | 4 | 130.606,37 | 168.761,14 | 129,21 |
| 42 | Rashodi za nab. proizv. dug. imovine | 42 | 34.608,37 | 10.791,14 | 31,18 |
| 45 | Rashodi za dod. ulaganja u nef. imovinu | 45 | 95.998,00 | 157.970,00 | 164,56 |

Rashodi za zaposlene ostvareni za 28,9 % više u odnosu na prethodno razdoblje slijedom promjene koeficijenta i osnovice za izračun plaće državnih službenika i namještenika i povećanja plaće pravosudnih dužnosnika. Uvećane su i naknade za prekovremeni rad pravosudnih dužnosnika. Znatno povećanje bilježi se na šifri 312 Ostali rashodi za zaposlene slijedom izmjene Zakona o plaći i drugim materijalnim pravima pravosudnih dužnosnika čime im je priznat dio materijalnih prava jednak službenicima.

Materijalni rashodi bilježe povećanje u odnosu na prethodno razdoblje. Odstupanja su zabilježena na:

* oznaka 3211 – Službena putovanja - povećanje u odnosu na prethodno razdoblje rezultat je povećanja iznosa dnevnice u odnosu na prethodno razdoblje kao i rasta usluga prijevoza vezanih za službena putovanja.
* oznaka 3212 – Naknade za prijevoz- blago povećanje rezultat izmjene Zakona o plaći i drugim materijalnim pravima pravosudnih dužnosnika
* oznaka 3224 – Materijal i dijelovi za tekuće i investicijsko održavanje – kroz prethodna razdoblja vidljiva tendencija povećanja troškova uslijed dotrajalosti građevine, opreme i automobila
* oznaka 3225 – Sitni inventar- povećanje u odnosu na prethodno razdoblje rezultat nabave novog sitnog inventara
* oznaka 3231- Usluge telefona, pošte i prijevoza – u prethodnoj godini obim posla je bio značajno smanjen uslijed štrajka pravosudnih dužnosnika i državnih službenika te povećanje na ovim pozicijama odnosi se na redovan rad bez prekida.
* oznaka 3232- Usluge tekućeg i investicijskog održavanja – potrebe za tekućim i investicijskim održavanjem kroz godine konstantno rastu uslijed dotrajalosti građevine, opreme i automobila. Odnosi se na tekuće održavanje informatičke opreme slijedom ugovornih obveza, popravke automobila, soboslikarske radove, popravke stolarije i sl.
* oznaka 3233 – Usluge promidžbe i informiranja – povećanje rezultat je povećanja cijene za objave oglasa za zapošljavanje, ali i većeg broja oglasa radi prekida radnih odnosa službenika.
* oznaka 3236 – Zdravstvene usluge – povećanje u odnosu na prethodno razdoblje odnosi se na rast cijena pregleda pri zapošljavanju kao i cijene sistematskih pregleda zaposlenih sukladno Kolektivnom ugovoru. Također izmjenama Zakona o plaći i drugim materijalnim pravima pravosudnih dužnosnika isti su stekli pravo na sistematski pregled.
* oznaka 3237- Intelektualne i osobne usluge- u referentnom razdoblju prethodne godine u obzir treba uzeti činjenicu višemjesečnog štrajka uslijed kojega je i broj Rješenja za isplate naknada intelektualnih usluga znatno smanjen te ne odražava stvarno stanje te je slijedom navedenog u 2024. Godini vidljivo povećanje
* oznaka 3239 – Ostale usluge- povećanje se odnosi na uvez i skeniranje zemljišnih knjiga.

Financijski rashodi ostvareni su u većem iznosu nego prethodne godine uslijed rasta naknada platnog prometa.

Povećanje u odnosu na prethodnu godinu odnosi se na dodatna ulaganja na građevinskim objektima. U sjedištu suda sanirane su i obnovljene uredske prostorije te u Stalnoj službi u Korčuli obnovljena je i sanirana fasada

Udio izvršenih rashoda u odnosu na tekući plan iznosi 99,97 %.

Izvještaj o prihodima i rashodima prema izvorima financiranja upućuje nas da se glavnina prihoda ostvaruje na poziciji Opći prihodi i primici, a samo jedan mali dio u okviru vlastitih prihoda (usluge kopiranja spisa).

Izvještaj o rashodima prema funkcijskoj klasifikaciji - Ukupni rashodi odnose se na javni red i sigurnost, odnosno sudove

***OBRAZLOŽENJE POSEBNOG DIJELA IZVRŠENJA FINANCIJSKOG PLANA***

U posebnom dijelu dan je detaljan uvid u godišnje izvršenje u odnosu na tekući plan po pojedinim pozicijama kontnog plana.